līgums

(*par Siltumtrases pievadu izbūvi (iepirkuma priekšmeta 2.daļai)*

Rīgā,

Līguma datumu skatīt elektronisko parakstu zonā

|  |  |  |
| --- | --- | --- |
| **Akciju sabiedrība "Sadales tīkls"**  (turpmāk – Pasūtītājs) | un | **SIA "Ū.K.A"**  (turpmāk – Uzņēmējs) |
| Reģistrācijas numurs: 40003857687  PVN maksātāja numurs: LV40003857687 |  | Reģistrācijas numurs: 40003838794  PVN maksātāja numurs: -LV40003838794 |
| Adrese: Šmerļa iela 1, Rīga, LV-1160 |  | Adrese: kalngales iela 11-22, Rīga |
| Kredītiestāde: AS "SEB banka" |  | Kredītiestāde: AS "SEB banka" |
| SWIFT kods: UNLALV2X |  | SWIFT kods: UNLALV2X |
| Konta numurs: LV83UNLA0050008821895 |  | Konta numurs: **LV46UNLA0050008454252** |
| kuru pārstāv\_\_\_\_\_\_\_\_\_\_\_\_\_\_;  Kontaktinformācija: dokumentiem@sadalestikls.lv |  | kuru pārstāv\_\_\_\_\_\_\_\_, kas rīkojas saskaņā ar statūtiem  Kontaktinformācija: u.k.a@inbox.lv |

turpmāk katrs atsevišķi "Līdzējs", abi kopā "Līdzēji", vienojas par šādiem līguma noteikumiem (turpmāk – Līgums):

# SPECIĀLIE NOTEIKUMI

## Līguma priekšmets

* 1. Uzņēmējs veic siltumtrases pievada izbūvi ēkām Raiņa ielā 10, 12 Valmierā (pievada izbūve no Raiņa ielas) (turpmāk – Darbi), bet Pasūtītājs apmaksā atbilstoši Līguma noteikumiem izpildītos Darbus. Darbu apjomi un to izcenojumi ir norādīti Līguma pielikumā Nr.1.
  2. Darbi sevī ietver visus Līguma izpildei nepieciešamos darbus, Darbu izpildei nepieciešamos materiālus, mehānismus, būvizstrādājumus un iekārtu piegādi, tehniskās dokumentācijas sagatavošanu un saskaņošanu ar atbildīgajām institūcijām, un jebkuras citas darbības, kuras izriet no Līguma vai Darbiem kopumā.

## Līguma cena

* 1. Samaksa par veiktajiem Darbiem tiek noteikta līdz 38 393.95 EUR (trīsdesmit astoņi tūkstoši trīs simti deviņdesmit trīs euro, 95 centi) bez pievienotās vērtības nodokļa (turpmāk – Līguma cena), tajā skaitā Pasūtītāja finanšu rezerve, kas tiek noteikta 10% apmērā un ir 3 490.36 EUR (trīs tūkstoši četri simti deviņdesmit euro, 36 centi). Visi nodokļi un nodevas ir iekļauti Līguma cenā, izņemot pievienotās vērtības nodokli, un to maksājumus veic Uzņēmējs. Pievienotās vērtības nodoklis tiek aprēķināts, norādīts rēķinos un apmaksāts saskaņā ar attiecīgiem, spēkā esošiem normatīviem aktiem.
  2. Līguma speciālie noteikumi neparedz norēķinu kārtību, kas atšķirīga no Līguma vispārīgajos noteikumos noteiktās norēķinu kārtības. Līguma ietvaros priekšapmaksa nav noteikta.
  3. Pasūtītāja finanšu rezerve var tikt izmantota Darbu apjomu izmaiņu un/vai papildu un/vai neparedzēto Darbu veikšanai Līguma vispārīgo noteikumu 2.5.punktā noteiktajā kārtībā. Gadījumā, ja Līguma darbības laikā Pasūtītāja finanšu rezerve netiek izmantota vai netiek izmantota pilnībā, Uzņēmējam nav tiesību pieprasīt no Pasūtītāja neizmantoto Pasūtītāja finanšu rezervi vai tās daļu.

## Darbu izpildes termiņš

* 1. Uzņēmējs uzsāk Darbu izpildi pēc Līguma abpusējas parakstīšanas un nodod Pasūtītājam Līgumā noteiktajā kārtībā 30 (trīsdesmit) kalendāro dienu laikā no Līguma abpusējas parakstīšanas dienas.
  2. Ja Darbu izpildes laikā iestājas laika apstākļi, kuros Līgumā noteikto Darbu izpilde nav tehnoloģiski iespējama, Uzņēmējs 1 (vienas) darba dienas laikā iesniedz Pasūtītājam rakstisku iesniegumu ar pamatojumu apturēt Darbus, kuru Pasūtītājs izvērtē un 3 (trīs) darba dienu laikā sniedz atbildi. Ja Uzņēmēja iesniegums tiek uzskatīts par pamatotu, Līdzēji rakstiski vienojas par Darbu izpildes termiņa pagarināšanu.

## Līguma termiņš

* 1. Līgums stājas spēkā tā abpusējas parakstīšanas brīdī un ir spēkā līdz Līgumā noteikto saistību pilnīgai izpildei.

## Garantijas termiņš

* 1. Izpildītiem Darbiem (t.sk. izmantotiem materiāliem, būvizstrādājumiem, iekārtām) garantijas termiņš ir 36 (trīsdesmit seši) mēneši ko skaita no dienas, kad institūcija, kura pilda būvvaldes funkcijas, izdarījusi būvniecības informācijas sistēmā atzīmi par būvdarbu pabeigšanu.

## Līguma izpildes nodrošinājuma summa

* 1. 10 (desmit) kalendāro dienu laikā pēc Līguma abpusējas parakstīšanas, Uzņēmējs iesniedz Pasūtītājam Līguma izpildes nodrošinājumu 3 800.00 EUR (trīs tūkstoši astoņi simti euro, 0 centi) apmērā (turpmāk – Līguma izpildes nodrošinājums).

## Apakšuzņēmēju piesaistes kārtība

* 1. Līguma ietvaros apakšuzņēmēji netiek piesaistīti.

## Papildu līgumsodi

* 1. Līguma speciālie noteikumi papildu līgumsodus neparedz.

## Papildu noteikumi

* 1. Līdzēji vienojas par sekojošiem papildu nosacījumiem:
     1. 10 darba dienu laikā pēc līguma noslēgšanas Uzņēmējs izstrādā un ar Pasūtītāju saskaņo darbu veikšanas projektu (DVP), tajā iekļaujot detalizētu darbu izpildes laika grafiku, skaidri, precīzi un secīgi definējot darbu posmus un veidus. Laika vienība darbu izpildes grafikam – kalendārā nedēļa. Šajā punktā minētais darbu izpildes laika grafiks tiek pievienots Līgumam un ir tā neatņemamas sastāvdaļas. Iesniegto DVP ar detalizētu izpildes laika grafiku Līguma izpildes laikā var grozīt, saskaņojot ar Pasūtītāja pilnvaroto personu, nemainot Līguma Darbu izpildes gala termiņu un citus Līguma nosacījumus;
     2. 10 darba dienu laikā pēc līguma noslēgšanas Uzņēmējs atbilstoši Ministru kabineta noteikumu Nr.92 "Darba aizsardzības prasības, veicot būvdarbus" prasībām izstrādā darba aizsardzības plānu un iesniedz to Pasūtītājam.
     3. Līguma izpildes laikā var tikt veiktas Darbu izmaiņas, tai skaitā veicamajiem Darbiem izmainīti tehniskie risinājumi vai apjomi, kurus Līgumā sākotnēji nebija iespējams paredzēt, vai bez kuriem nav iespējams kvalitatīvi sasniegt Līguma priekšmeta izpildes mērķi, kā arī noteikt ar izmaiņām saistītus Darbu pabeigšanas termiņa grozījumus, ievērojot normatīvo aktu un Līguma nosacījumus.
     4. Ja izmaiņas ierosina Uzņēmējs un tās nav saistītas ar tehniskās dokumentācijas risinājumu kļūdu novēršanu, Uzņēmējam uz sava rēķina ierosināto izmaiņu tehniskie risinājumi jāskaņo ar būvprojekta izstrādātāju.
     5. Ja Darbu veikšanas laikā Pasūtītājs konstatē:
        1. ka ir nepieciešami papildu Darbi, kas nebija iekļauti sākotnējā Iepirkumā (piemēram, tehniskajā dokumentācijā), un/vai tehnisko risinājumu izmaiņas, un bez to veikšanas nav iespējams pilnīgi sasniegt Darbu paredzēto rezultātu vai pretēji – nepieciešams samazināt darbu apjomu un veikt tehnisko risinājumu izmaiņas, Pasūtītājs ir tiesīgs šādas izmaiņas veikt;
        2. ka ir atklājušies tādi apstākļi, kurus nebija iespējams paredzēt tehniskās dokumentācijas izstrādes procesā, Pasūtītājs ir tiesīgs palielināt vai samazināt nepieciešamo Darbu apjomu un veikt līgumcenas izmaiņas.
     6. Darbu apjomu palielināšanas kārtība:
        1. Uzņēmējs un Pasūtītājs sastāda aktu par iekļaujamajiem apjomiem un pozīcijām (turpmāk – Iekļaujamo darbu Akts);
        2. Uzņēmējs uz Iekļaujamo darbu Akta pamata izstrādā izmaiņu tāmi un 5 (piecu) dienu laikā iesniedz to Pasūtītājam;
        3. Pasūtītājs 5 (piecu) darba dienu laikā no tāmes saņemšanas brīža apstiprina to vai arī sniedz pamatotu atteikumu.
     7. Pēc tāmes apstiprināšanas, Uzņēmējs un Pasūtītājs noslēdz vienošanas par Iekļaujamo darbu Aktā minēto darbu veikšanu. Vienošanās kļūst par Līguma neatņemamu sastāvdaļu.
     8. Darbu apjomi var tikt samazināti, ja Darbu gaitā atklājas, ka tehniskajā specifikācijā norādītajā apjomā tos veikt nav nepieciešams. Šādā gadījumā norēķini par izpildītajiem Darbiem notiek pēc faktiskās izpildes un uzmērījumiem.
     9. Darbu apjomu samazināšanas kārtība:
        1. Uzņēmējs un Pasūtītājs sastāda aktu par izslēdzamajiem apjomiem un pozīcijām (turpmāk – Izslēdzamo darbu Akts);
        2. Uzņēmējs uz Izslēdzamo darbu Akta pamata izstrādā tāmi un 5 (piecu) dienu laikā iesniedz Pasūtītājam;
        3. Pasūtītājs 5 (piecu) darba dienu laikā no tāmes saņemšanas brīža apstiprina to vai arī sniedz pamatotu atteikumu;
        4. Pēc tāmes apstiprināšanas, Uzņēmējs un Pasūtītājs noslēdz vienošanas par Izslēdzamo darbu aktā minēto darbu neveikšanu. Vienošanās kļūst par Līguma neatņemamu sastāvdaļu.
     10. Izslēdzamo un ieslēdzamo darbu izmaksu izcenošanas principi:
         1. Uzņēmēja Iepirkumā iesniegtajā piedāvājumā norādītās izmaksas, t.sk. vienību cenas, virsizdevumi un peļņa ir spēkā visu Līguma darbības periodu;
         2. ja līgumcenas ietvaros izmainītajos darba apjomos ir iekļauti Līguma tāmei ekvivalenti darba veidi, tad šiem izmaiņu darbiem tiek piemēroti Līguma tāmes vienību izcenojumi;
         3. ja ieslēdzamie darbi ietver pozīcijas, kas nav minētas darbu apjomos un nav pielīdzināmas kādam no Līguma tāmes darba veidiem, tad izmaksas nosaka atbilstoši esošai tirgus situācijai. Uzņēmējs iesniedz vismaz 2 ražotāju/piegādātāju piedāvājumus esošai pozīcijai. Pasūtītājs izvērtē attiecīgās pozīcijas atbilstību esošai tirgus situācijai. Par tirgus cenām vienojas abas līguma slēdzējas puses, ja nepieciešams pieaicinot ekspertu.
     11. Par Darbu izmaiņām tiek sagatavots izmaiņu aktu. Izmaiņu aktu paraksta abi Līdzēji.Izmaiņu akts, ar kuru noteiktas Darbu izmaiņas, ir Līguma neatņemama sastāvdaļa un Uzņēmējam tajā noteiktais jāpilda bezierunu kārtībā.
     12. Ja Līgums ir noslēgts iepirkuma procedūras rezultātā un iepirkuma procedūrā tika vērtēta personāla kvalifikācija, šāda personāla saraksts un tā kvalifikācijas pamatojums tiek norādīts Pielikumā (Uzņēmēja kvalificētā personāla saraksts, tā kvalifikācijas atbilstības pamatojums). Uzņēmējs nodrošina šajā Pielikumā iekļautā personāla kvalifikācijas atbilstību visā Līguma darbības laikā, izmaiņas kvalificētā personāla sarakstā (Pielikumā) iespējamas tikai ar iepriekšēju rakstisku Pasūtītāja atļauju. Pasūtītājs nepiekrīt personāla nomaiņai, ja piedāvātais personāls neatbilst iepirkuma procedūras dokumentos noteiktajām personālam izvirzītajām prasībām vai tam nav vismaz tāda pati kvalifikācija un pieredze kā personālam, kas norādīts Pielikumā (Uzņēmēja kvalificētā personāla saraksts, tā kvalifikācijas atbilstības pamatojums).

## Līguma pielikumi

* 1. Pielikums Nr.1 – Darbu apjomi un izmaksas (finanšu piedāvājums vai tāme).
  2. Pielikums Nr.2 – Pilnvarotās personas un kontaktpersonas.
  3. Pielikums Nr.3 – Būvprojekta dokumentācija (dokumentu vai digitālā formā).
  4. Pielikums Nr.4 – Uzņēmēja kvalificētā personāla saraksts, tā kvalifikācijas atbilstības pamatojums.

## Līdzēju paraksti

* 1. Parakstot šos Līguma speciālos noteikumus, Līdzēji piekrīt Līguma vispārīgajiem noteikumiem un Līguma pielikumiem to pievienotajā redakcijā.
  2. Līgums kopā ar pielikumiem parakstīts ar drošu elektronisko parakstu un satur laika zīmogu. Uzņēmējs ar drošu elektronisku parakstu parakstītu un laika zīmogu saturošu Līgumu vienas darba dienas laikā pēc Līguma parakstīšanas nosūta uz Pasūtītāja e-pasta adresi: dokumentiem@sadalestikls.lv. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums.

|  |  |
| --- | --- |
| **PASŪTĪTĀJS** | **UZŅĒMĒJS** |
| **Akciju sabiedrība "Sadales tīkls"** | **SIA "Ū.K.A"** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  |

Līguma Pielikums Nr.1

**Darbu apjomi un izmaksas (tāme) – pievienots pielikumā kā atsevišķs fails.**

Līguma Pielikums Nr.2

Pilnvarotās personas un kontaktpersonas

Kontaktpersonas

Ar nolūku koordinēt Līguma izpildi un sniegt atbildes saistībā ar Pasūtījumu, kā arī saņemt rēķinus, parakstīt starpaktus, saskaņot un parakstīt laika grafika grozījumus par Kontaktpersonu no Pasūtītāja puses tiek noteiktas sekojošas personas:

|  |  |  |  |
| --- | --- | --- | --- |
| Vārds un Uzvārds | Amats | Tālruņa numurs | E-pasta adrese |
|  | Projektu vadītājs |  |  |
|  | Būvinženieris |  |  |

Ar nolūku koordinēt Līguma izpildi un sniegt atbildes saistībā ar Pasūtījumu, par Kontaktpersonu no Uzņēmēja puses tiek noteiktas sekojošas personas:

|  |  |  |  |
| --- | --- | --- | --- |
| Vārds un Uzvārds | Amats | Tālruņa numurs | E-pasta adrese |
|  | Valdes priekšsēdētājs |  |  |

Pilnvarojums

Līguma pienācīgas izpildes nolūkos, no Pasūtītāja puses Līguma spēkā esamības laikā veikt jebkādas nepieciešamās darbības un parakstīt saistītos dokumentus tiek pilnvarotas sekojošas personas:

|  |  |
| --- | --- |
| Vārds un Uzvārds | Amats |
|  | Nekustamā īpašuma daļas vadītājs |

Līguma pienācīgas izpildes nolūkos, no Uzņēmēja puses Līguma spēkā esamības laikā veikt jebkādas nepieciešamās darbības un parakstīt saistītos dokumentus tiek pilnvarotas sekojošas personas:

|  |  |
| --- | --- |
| Vārds un Uzvārds | Amats |
|  | Valdes priekšsēdētājs |

Šī pielikuma ietvaros izsniegtie pilnvarojumi nedod tiesības grozīt Līgumu, pārpilnvarot un/vai uzņemties jaunas finansiālas saistības Līdzēju vārdā.

Līguma Pielikums Nr.3

**Būvprojekta dokumentācija – pievienots kā atsevišķs fails.**

Līguma Pielikums Nr.4

Uzņēmēja kvalificētā personāla saraksts, tā kvalifikācijas atbilstības pamatojums

|  |  |  |  |  |
| --- | --- | --- | --- | --- |
| *Nr.* | *Vārds* | *Uzvārds* | *Amats* | *Sertifikāti un papildus kvalifikācija (jānorāda sertifikācijas joma un sertifikāta vai apliecības Nr., izdošanas datums un derīguma termiņš )* |
| 1 | 2 | 3 | 4 | 6 |
| ***Pretendenta nosaukums SIA “Ū.K.A”*** | | | | |
| 1. |  |  | Būvdarbu vadītājs |  |
| 2. |  |  | Darba aizsardzības koordinators |  |
|  | .. | .. |  | .. |